*Erre az ember így szólt: „Hiszek, Uram.” És leborulva imádta őt. (Jn 9,38)* 1.

Nyugodtam mondhatom, Jézus kijelentése rendet teremtett ebben az emberben. Hiszek – ez az egyszerű hitvallás hagyta el a száját. Kiben? Az Urak Urában, a Királyok Királyában egyszerűbben fogalmazva: Jézusban. Úrnak ismeri el Jézust. Saját bőrén tapasztalta a betegség feletti Úr voltát, ez pedig meggyőzte arról, hogy Ő az Úr!

Kívánom, hogy higgy az Úr Jézus Krisztusban! Ne csak mert… hanem meggyőződéssel. Nem kívánom, hogy a meggyőződésed vakság vagy bármilyen más betegségből való meggyógyulás által keletkezzen, de legyen szilárd! Higgy Benne! Urad Ő, de olyan, aki részt vesz mindennapos dolgainkban, nem csak Parancsolónk, hanem Segítőnk és Jobbat kínáló és Teremtő. Részt vesz életedben, ismeri helyzetedet. Nem vádol, hanem visszavezet a neked tervezett útra. Engedd, hogy vezessen. Akard megismerni Őt. Ezt nem lehet túlzásba vinni, mert Benne mindig van több, Ő végtelen. Ezzel a szeretettel vesz körül. *Vadon Gyula*